יואב ברום

יואב ברום (9 בדצמבר 1941 – 16 באוקטובר 1973) היה מפקד גדוד הסיור 87 שבחטיבה 14, ובעל עיטור העוז וצל"ש מח"ט. נהרג במהלך מבצע אבירי לב במלחמת יום הכיפורים.

ביוגרפיה
ברום נולד וגדל בקיבוץ שפיים. בנובמבר 1959 התגייס לצה"ל ושובץ בחטיבת גולני. עבר את הגיבוש ליחידות החטיבתיות והתקבל לסיירת גולני. עבר מסלול הכשרה כלוחם וסיים קורס מ"כים חי"ר בהצטיינות. בהמשך עבר קורס קציני חי"ר. בלילה שבין 16 ו-17 במרץ 1962 השתתף ברום, כמפקד מחלקה בסיירת בפעולת נוקייב ועוטר בצל"ש מח"ט על אומץ לבו. לאחר מכן השתחרר מצה"ל ושב לקיבוצו. הוא השלים תואר ראשון בכלכלה ומתמטיקה באוניברסיטה העברית. בשירות המילואים לחם במלחמת ששת הימים. לאחר מכן שב לקיבוץ ועבד כמורה. בהמשך מונה למנהל בית-הספר התיכון. כאיש מילואים התנדב לפרויקט ה"נמרים" ולחם במלחמת ההתשה. לאחר מכן שב לשירות קבע ועשה הסבה לשריון. עם פרוץ הקרבות במלחמת יום הכיפורים שב ארצה מחופשה בצרפת וקיבל את הפיקוד על גדוד הסיור 87 שבחטיבה 14, שמפקדו נהרג. תחת פיקודו ביצע הגדוד סיור שחשף את התפר שבין הארמיות המצריות ואפשר את ביצוע צליחת התעלה. במהלך קרב הצליחה לחם בראש גדודו ונהרג. לאחר מותו הועלה לדרגת סא"ל והוענק לו עיטור העוז.

לקריאה נוספת
 סיפור חייו של יואב ברום, שפיים, 1979 באתר המרכז למלחמת יום הכיפורים
 עמירם אזוב, צליחה: 60 שעות באוקטובר 1973, הוצאת דביר, תשע"א 2011.
 אמנון רשף, "לא נחדל! - חטיבה 14 במלחמת יום הכיפורים", הוצאת דביר, 2013.
 אילן כפיר, "אחי גיבורי התעלה", הוצאת ידיעות ספרים, 2003.
 אילן כפיר ודני דור, "תחנות שקמה, מי נשאר? עבור", הוצאת ידיעות ספרים, 2019.

קישורים חיצוניים 
 קורות החיים של יואב ברום, באתר "יזכור" של משרד הביטחון.
 עיטור העוז שהוענק לסא"ל יואב ברום ז"ל, באתר "בעוז רוחם" של אגף כוח האדם בצה"ל.
 עוד 9 חיילים צוינו לשבח, למרחב,  11 באפריל 1962.
 .

הערות שוליים

לוחמי סיירת גולני
סגני-אלופים בצה"ל
מעוטרי עיטור העוז במלחמת יום הכיפורים
מעוטרי צל"ש מפקד חטיבה
חיילי צה"ל במלחמת ששת הימים
חללי צה"ל במלחמת יום הכיפורים
בוגרי האוניברסיטה העברית בירושלים
שפיים: אישים
אישים הקבורים בשפיים
ישראלים שנולדו ב-1941
ישראלים שנפטרו ב-1973